AksaraLLM/aksara-bahasa-daerah-v1 huggingface dataset:
Genrifinadi Pamungkas (jeneng misuwur Ge Pamungkas) (lair ing Jakarta, Indonesia, 25 Januari 1989)  ya iku pelawak lan aktor Indonesia. Dhèwèké misuwur sawisé dadi juara siji ing Stand Up Comedy Indonesia Kompas TV séason loro taun 2012. Ge bareng kancané (Boris Bokir, Gilang Bhaskara, Isman H. Suryaman, lan Randhika Djamil) dadi panyarta, makili kutha Bandung ing acara kuwi. Ge misuwur amarga dhèwèké pinter nirukaké warna-warna adegan utawa karakter lan swara apa waé nalika manggung. Dhèwèké alumni saka SMA Al-Izhar Pondok Labu lan Sarjana saka Jurusan Hubungan Internasional Universitas Parahyangan Bandung taun 2006.

Acara TV 
 Stand Up Comédy Indonésia (Kompas TV) dadi Juara 1 ing SUCI 2 taun 2012, lan co-host ing taun 2013
 Indonésia Harus Buka (Kompas TV)
 #KEPO (Kompas TV) dadi Host (2014) bareng Kemal Palevi, Andovi da Lopez, lan Jovial da Lopez
 Bukan Sekedar Wayang (NET.) (2015) ing Jebakan Cepot - épisode 1
 Stand Up Comedy Academy (Indosiar) dadi Juri Tamu

Filmografi

Film 
 Comic 8 (2014)
 Luntang Lantung (2014)
 Marmut Merah Jambu (2014)
 Comic 8: Casino Kings (2015)
 Youtubers (2015)
 Negeri Van Oranje (2015) dadi Daus
 Ngenest The Movie (2015) dadi Willy
 AISYAH : Biarkan Kami Bersaudara (2016)

Sitkom 
 Malam Minggu Miko (Kompas TV) dadi Roy ing épisode Wébcam Bareng Disty lan épisode Wébcam Disty Lagi ing séason 2 (2013)
 Comic Story ( Kompas TV ) dadi pemeran ing Géng Ganteng bareng Joshua Suherman lan Alphi Sugoi
 XL 2écond Chance dadi Jimmy (2014)
 The East (NET.) dadi Andika (Asistén Produksi) (2015)
 Arah Kisah Kita (filem pendék)(Opera) dadi Okta Andrhoméda

Iklan 
 XL dadi Si Jon
 Yamaha

Tour Stand Up 
 3GP Tour : 3 sisih Gé Pamungkas (2013)

Réferènsi

Pranala njaba 
 (Indonesia) Tentang Malam Minggu Miko Sebagai Program Televisi
 ing Twitter
 Ge Pamungkas ing Instagram

Lair 1989
Pelawak Indonesia
Paraga Indonésia
Wong Jakarta
Buju Banton lair tanggal 15 Juli 1973 ndhik Kingston, Jamaika. Jeneng lairé ya iku Mark Anthony Myrie. Penyanyi sing jinis musiké reggae elektronik iki biyasa nganggo gaya Club, Dancehall, Roots Reggae, Raggae Pop, lan Contemporary Reggae. Penyanyi jamaika iki tahu gawé lagu sing judhulé Boom Bay Bay lan dadi kontrovèrsi.

Taun 2009, Buju Banton ngetokaké album sing irah-irahané Rasta Got Soul.

Ndèk taun 2010 Buju Banton kena ukuman 10 taun nèng bui amarga kebukti nggawa 5 kilogram kokain. Nanging katetepan bab Buju isih gojag-gajeg.

Taun 2011, Buju Banton menangné Grammy Award ndhik kategori album reggae sing judhul albumé ya iku Before The Dawn.

Cathetan suku

Musisi
Réggaé
Jamaika
Artikel Wiki Mrebawani
Lair 1973
Remy Silado  ya iku penyair, kondhang amarga puisi mbeling.
Dhèwèké lair ana Malino, Makassar, Sulawesi Kidul, ing 12 Juli 1945, kanthi jeneng Yapi Panda Abdiel Tambayong utawa Japi Tambajong.
Jenenge kerep ditulis nganggo angka 23761, dijipuk saka chord sepisanan lagu All My Loving duweke The Beatles.
Kabèh babagan seni wis dijajal, saka nulis geguritan, novèl, ésai, nganti naskah lakon; uga seni musik, seni rupa, lan mligi seni téater.

Remy Silado dadi pelopor puisi mbeling taun 1970-an, 'apa waé bisa lan olèh ditulis dadi geguritan, lan sapa waé olèh dadi penyair'.
Dhèwèké dadi rédhaktur ana kalawarti Aktuil lan ngurusi rubrik Puisi Mbeling.

Geguritan-geguritané sasuwéné 30 taun diklumpukaké lan diterbitaké kanthi irah-irahan Puisi Mbeling Remy Silado déning Kepustakaan Populer Gramedia taun 2004.

Puisi Mbeling
Puisi mbeling lair bebarengan karo saya kuwaté konsolidasi pulitik pamaréntah Orde Anyar kang agi waé munggah kuwasa.
Surak-surak ana kalangan pulitis lan aktivis pergerakan kang wis kasil olèhé mbabat Orde Lawas isih krasa.
Pangarep-arep kang dibotaké ana pamaréntahan anyar ora ninggali rasa kritis kaya ing jaman démonstrasi gedhé taun 1966.
Sing metu ya iku usaha bebarengan kanggo nyipta suwasana kondusif lan stabil, ora mung ana puitik, nanging uga sastra.

Kaya kang diujaraké Remy Sylado, gerakan mbeling ya iku perlawanan kang diarahaké ana 2 sasaran.
Sepisanan, èstétika geguritan kang kekurung ana pikiran-pikiran konvénsional kang diungkap kanthi kabur lan peteng ana basa kembang-kembang saéngga geguritan kelangan tanggung-jawabé marang kasunyatan.
Kapindho, situasi pulitik Orde Anyar kang nyata dibingkai ana gerontokrasi kang salah kaprah kanthi slogan-slogan saka pejah gesang ndhèrèk bapak dadi mikul dhuwur, mendhem jero.

Cathetan suku

Pranala njaba
Laman web Jendela Sastra
Laman web Tokoh Indonesia 
Laman web ahmadgaus.com
Laman web Tempo.co
Laman web DKJ

Sastrawan
Juru gurit
Aeromodelling ya iku kagiyatan sing nggunakaké sarana miniatur (model) montor mabur kanggo tujuan rekreasi, edukasi lan Olahraga. Kagiyatan iki lumrahé disenèngi déning peminat èlmu kawruh, tèknologi lan peminat Olahraga ing kijenan utawa sing gabungan saka organisasi/klub, aeromodelling éwoning Aerosport lan Pramuka SAKA Dirgantara (Ékan Karya Dirgantara) Aeromodelling wis lawas dikenal ing jaban rangkah nanging ing Indonesia relatif kurang populer. Sanajan kurang populer Aeromodelling mesthi dilombakné ing tiap-tiap dhaerah kaya Kejurda(Kejuaraan Daerah), PORPROV (Pekan Olahraga Provinsi), PON (Pekan Olahraga Nasional) nganti Perlombaan Kancah Internasional.

Deskripsi 
Sajatiné peminat Aeromodelling iki dicacah dados 3 kategori:

1. Peminat Aeromodelling ing kategori mung kanggo kasenengan (fun)

2. Aeromodelling dadi sarana nimba lan nekuni ngèlmu kawruh

3. Aeromodelling dadi sarana pikantuk prestasi olahraga kedirgantaraan

Lumrahé kategori kaloro sing terakhir duwé gayutan caket lan konsisten ing nglakoni kagiyatan iki. Kagiyatan Aeromodelling ora namung nyiapaké rèmaja kanggo nekuni profesi penerbangan amarga ana 2 prabawa sosial, sing pisanan ya iku ngelatih katekunan, kasabaran lan ketlaténan uga kanggo ngrasakaké kaendahan, kaloro kita olèh aji tambah/bekal kanggo karieripun ing jero ngèlmu penerbangan.

Jinis Pesawat
Pesawat model sing digunakaké ing kagiyatan Aeromodeling bisa diklompokaké dadi salah siji saka telung kelompok:

1. Pesawat Free flight (F/F) mabur tanpa kontrol eksternal saka tanah. Jinis model nggunakaké kakuwatan tangan penerbang.

2. Pesawat Control line (C/L) nggunakaké kontrol kabel/tali (racaké loro) siji gawé sayap sing sijiné gawé controller. variasi 
saka sistem iki ya iku model Round-the-pole flying (RTP)/ model sing muteri cagak.

3. Pesawat radio kontrol nggunakaké pemancar sing dilakokno karo controller, ngirimké sinyal radio ana ing panrima saka 
model sing nglakokaké servo supaya pesawat bisa mabur ngepas karo apa sing dipingini.

Pranala njaba 

 RC advisor′s Model Airplane Design Made Easy, dibesut karo Carlos Reyes, diunggah saka RCadvisor.com, Albuquerque, New Mexico, 2009
 The Great International Paper Airplane Book, by Jerry Mander, George Dippel and Howard Gossage, Simon and Schuster, New York, 1967
 Model Aircraft Aerodynamics, by Martin Simons, Argus, Watford, Herts, England, 1978
 How to Design and Build Flying Model Airplanes, by Keith Laumer, Harper, New York, 1960
 The Middle Ages of the Internal-Combustion Engine, by Horst O. Hardenberg, SAE, 1999
 Model Airplane Design and Theory of Flight, by Charles Hampson Grant, Jay Publishing Corporation, New York, 1941
 Daftar Kontak Aeromodelling di Indonesia

 
 Database of diecast model aircraft

Hobi
Ulah raga
Pesawat terbang model
Artikel Wiki Mrebawani
Barrington Levy iku penyanyi reggae sing lair ndhik Clarendon, Jamaica tanggal 30 April 1964. Piyambaké nduwéni jinis musik ya iku Dancehall, Roots Reggae, Contemporary Reggae, Lovers Rock, lan Reggae Pop. Penyanyi sing teka West Kingston iki nduwé jeneng lair ya iku Barrington Ainsworth Levy. Wektu enomé Barrington Levy gawé Mighty Multitude karo misanané sing jenengé Everton Dacres. Ndèk taun 1977 piyambakipun sedaya gawé tembang My Black Girl. Sakbanjuré kui piyambaké miwiti karir dhéwé ing tembang A Long Time Since We Don't Have Love. Albumé sing kapisan ya iku Bounty Hunter sing dibabarakén ndhik taun 1979 lan sing paling anyar ya iku albumé sing irah-irahané Acousticalevy sing dibabarné taun 2015]].

Ndèk acara Sumfest's Reggae Night taun 2016 iki sing dianakaké ana Catherine Hall Entertainment Complex, Barrington Levy tampil lan dianggep nggawa gaya asli Dancehall taun 80-an. Bab kui kaya nggugah kenangan.

Cathetan suku

Musisi
Reggae
Jamaika
Artikel Wiki Mrebawani
Lair 1964
Jai Stephen Courtney (/dʒaɪ/; lair tanggal 15 Maret taun 1986) iku paraga lanang lan mantan modhèl saka Ostralia Jai Stephen Courtney miwiti kariré kanthi main peran cilik ing filem lan sèri tèlèvisi sadurungé main minangka Charlie ing filem aksi Jack Reacher (2012). Sawisé iku dhèwèké mèlu mbintangi filem A Good Day to Die Hard (2013) lan I, Frankenstein (2014).

Courtney jupuk peran manèh minangka Varro ing sèri tèlèvisi Spartacus: Blood and Sand (2010). Dhèwèké main minangka paragané Eric ing filem fiksi sains aksi judhulé Divergent (2014), lan ing taun 2015, dhèwèké tampil uga ing filem sèkuèl saka Divergent ya iku, Insurgent, lan uga dadi paraga Kyle Reese ing Terminator Genisys. Courtney uga main minangka paraga penjahat  DC Comics ya iku Captain Boomerang ing filem Suicide Squad taun 2016.

Kala enom 
Courtney lain ing Sydney, New South Wales, lan tuwuh ing Cherrybrook, pinggiran kutha Sydney. Bapaké, Chris, Kerja ing kumpeni listrik nasional, lan ibuké, Karen, kerja dadi guru ing Galston Public School,sekolahé Courtney lan mbakyuné nalika dadi siswa. He then attended Cherrybrook Technology High School lan Western Australian Academy of Performing Arts.

Kauripan 
Tekan wulan November taun 2012, Courtney manggon ing Los Angeles, California. Dhèwèké duwé gayutan karo paraga wèdok Gemma Pranita saka 2006 tekan 2013.

Filmografi

Filem

Tèlèvisi

Rujukan 

Lair 1986
Wong urip
Artikel Wiki Mrebawani
Philip S. Goldberg (lair tanggal 1 Agustus 1956) iku dhiplomat sénior lan pagawé pamaréntah Amérika sing saiki minangka Duta Amérikah Sarékat kanggo Filipina. Sadurungé, dhèwèké minangka Charge d'Affaires lan Wakil Kapala Misi (Deputy Chief of Mission, dicekak DCM) ing Kadutan Amérikah Sarékat ing Santiago, Cilé, Kapala Misi ing Pristina, Kosovo, lan Duta kanggo Bolivia. Philip S. Goldberg dhèk tanggal 23 Oktober 2009 kacalonaké dadi Panitra Asistèn INR lan disetujoni Sénat nalika tanggal 9 Fèbruari taun 2010.

Babad urip 
Goldberg iku warga asli Boston, Massachusetts lan lulusaning The Rivers School lan Universitas Boston. Sadurungé makarya ing Paladènan Mancanagara, Goldberg, sing bisa basa Spanyol iku, nyambut gawé dadi prawira panyambung antara pamaréntah kutha New York City, Pasarékatan Bangsa-Bangsa, lan brayan konsulèr.

Pratélan tetembungan 
Ana ing ngisor iki tembung-tembung Jawa sing dianggo ing artikel iki, dikanthèni jarwané ing Inggris.

Rujukan 

Lair 1956
Yahudi-Amérika
Wong urip
Artikel Wiki Mrebawani
DC Comics, Inc. iku pambabar buku komik Amérikah. DC Comics, Inc. kuwi pérangan pambabaré DC Entertainment, kongsiné Warner Bros. Entertainment, péranganing Time Warner. DC Comics kalebu salah siji perusahaan gedhé dhéwé lan paling suksès ning prakara buku komik Amèrikah, lan wis nyiptaké material sing ngamot karakter-karakter wira kang mashur, kalebu Superman, Batman,  Wonder Woman, Green Lantern, The Flash, Aquaman, Shazam, Hawkman lan Green Arrow. Jagad fiksi DC universe uga ngamot tim-tim kaya ta Justice League, the Justice Society of America, lan the Teen Titans, lan durjana kang mashur kaya ta Joker, Lex Luthor, Catwoman, Darkseid, Ra's al Ghul, Deathstroke, General Zod, Professor Zoom, Sinestro, Black Adam lan Brainiac. Perusahaan iki uga mbabar barang-barang sing ora ana gandhèngané karo DC Universe, kaya ta Watchmen, V for Vendetta lan liyané sarana pambabaran séjé ingaran Vertigo.

Singkatan jeneng "DC" kuwi wiwitané saka sèrial perusaaan iki sing paling kondhang aran Detective Comics sing ngètokaké debhut Batman, banjur dadi péranganing jenengé perusahaan. Awalé manggon ing dalan kapapat Manhattan nomer 432, kantor DC Comics tau manggon ing dalan Lexington nomer 480 banjur nomer 575; dalan katelu nomer 909; Rockefeller Plaza nomer 75; dalan kalima nomer 666; lan nomer 1325 ing tlatah  Amérikah. Markas mligi DC manggon ing Broadway nomer 1700, Midtown Manhattan, kutha New York, mung ing Oktober 2013 DC Entertainment mbiwarakaké bakal mindhah markas mligi saka New York, ing  Burbank, California taun 2015.

Rujukan
Motorola, Inc. (/ˌmoʊtəˈroʊlə/) yaiku kumpeni tèlèkomunikasi multinasional saka Amérika Sarékat, sing manggon ana ing Schaumburg, Illinois, Amérika Sarékat. Sawisé nampa karugian $4.3 milyar saka taun 2007 tekan taun 2009, banjur kumpeni iki dipérang dadi loro kumpeni umum, Motorola Mobility lan Motorola Solutions ing tanggal 4 Januari 2011. Kumpeni Motorola Solutions lumrahé dianggep dadi penerus langsung saka Motorola, Inc., awit réorganisasi iki diyasa kanthi pisahing Motorola Mobility. Motorola Mobility diakuisisi déning Lenovo ing taun 2014.

Weton sampingan

Manufaktur télévisi lan radhio 
Ing taun 1974, Motorola dipérang dadi loro divisi yaiku divisi maufaktur tèlèvisi lan divisi manufaktur radio, kang kalebu ing mèrek elektronik Quasar. Divisi iki banjur dituku déning Matsushita, sing saiki kawentar mèrek Panasonic Amérika lor, kumpeni sing bakal terus tumuwuh.

Rujukan 

Artikel Wiki Mrebawani
Kreteg Lama Kutha Kediri iki salah siji kreteg kang nyambungke Kutha Kediri sisih etan karo kulon. Dibangun sauntara taun 1800-an jaman Landa isih njajah Indonesia biyèn. Ing jaman iku amung kreteg iki kang nyembungne tlatah Madiun lan Surabaya. Ana uga masarakat kang percaya ing ngisor kreteg iki ana baya kang dikramatke ya iku baya putih.

Sajarah 
	Sajarah kreteg iki dicritakake buku kang ana ing nagara Belanda, duwé judhul "Nieuw Nederlandsch Biografisch Woordenboek." Kreteg iki wiwit digawé kanggo "Groote Postweg" (ratan gedhé) tanggal 18 Maret 1869. 
	Sangka poto-poto "Kediri's Photograph Musiyum" ing kalurahan Ngronggo Kutha Kediri kena dideleng kreteg iki kena banjir gedhé ping bolak-balik. Paling gedhé taun 1954, pager-pager kreteg ambrok. Nanging amarga konstruksine kuwat, kreteg iki ora geser blas.   
	Konstruksi kreteg iki digawé sangka wesi kang dibangun ing dhuwure cagak sekrup kang dipasang ing jero kali. Kreteg ing dhuwur Kali Brantas Kutha Kediri iki dianggep kreteg wesi kang pertama ing tanah Jawa lan dianggep adikarya insinyur ing jamane, ya iku Sytze Westerbaan Muurling.

Arsitek 
	Sytze Westerban Muurling lair ing Belanda tanggal 29 November 1836 lan séda tanggal 17 Oktober 1876 ing Batavia. Putra sangka Dr W. Muurling, pendheta uga profesor teologi. Westerbaan sekolah SD nganti SMA ing Ostenrik, dan juga pendidikan menengah pertama. Banjur neruske kuliah ing Huther, Groningen jupuk jurusan hukum. Nanging basan telung taun kuliah banjur mandhek sauntara wektu amarga lara. Banjur sakwuse mandhek lan ninggalne kuliah, ing taun 1854 Westerbaan kasil olehe ujian lumebu Royal Academy ing Delft. Tahun 1859 olèh ijazah insinyur sipil. Sangka préntah Mantri Koloni, tanggal 4 Fèbruari 1860 Wasterbaan diangkat dadi direktur penggaweyan umum ing Hindia Belanda.

Pranala njaba 
Sejarah Jembatan Lama Kota Kediri

Artikel Wiki Mrebawani
The Ring iku filem horor Amerikah taun 2002 ajenré psikologi lan adikodrati kang disutradarani Gore Verbinski lan dibintangi Naomi Watts. Filem iki gawéan ulang saka filem horor Jepang taun 1998, Ring, kang dhedhasar novèl Ring kaanggit déning Koji Suzuki.

The Ring dibabar ing biyoskup nalika 18 Oktober 2002 lan nampa ulasan positif. Filem iki uga nampa akèh kritik kang ngalem gegantungané marang rasa wedi lan visual getih wutah lan panyutradaraan sarta naskahé, Masiya, filem iki nampa kritik nègatif bab pangembangan karakter. Sanajan rantamané mung $48 yuta, filem iki kasil bruto punjul $249. Filem iki diterusaké The Ring Two (2005) lan Rings (2016).

Panampa

Filem Laris 
Filem iki nampa kasuksesan ing bab finansial lan bebathèn resiké munggah saka minggu kapisan nganti keloro. Suksesé nuntun DreamWorks nedyo nambah 700 biyoskup kanggo nayangké filem iki. The Ring éntuk bruto $8.3 yuta nalika minggu kapisan ing Jepang, luwih akèh katandhing Ring kang éntuk $6.6 yuta. Kasuksesan filem iki mbukak dalan kanggo filem horor Jepang liyané (The Grudge lan Dark Water) saperlu digawé manèh ing versi Amerikah

Rujukan 

Filem abasa Inggris
Artikel Wiki Mrebawani
Lenovo Group Ltd. /lɛnˈoʊvoʊ/ya iku kumpeni tèknologi multinasional saka Cina, sing kantoré ana ing Beijing, China, lan Morrisville, North Carolina, Amérikah Sarékat. Kumpeni iki minangka Juru desain, pangembangan, manufaktur lan dodolan  personal komputer, tablet komputer, smartphones, workstations, sèrvèr, piranti panyimpen èlèktronik, mènèjemen piranti lunak IT lan tèlèvisi pinter. Ing taun 2015, Lenovo minangka vèndor personal komputer sing gedhé dhéwé saindenging donya didelok saka akèhé unit sing didol. It markets the ThinkPad line komputer notebook , IdeaPad line laptop notebook , IdeaCentre line  dhestop, Yoga line laptop notebook , lan ThinkCentre line dhestop.

Lenovo iku diyasa ing kutha Beijing taun 1984 minangka Lègènda lan uga diyasa ing Hong Kong taun 1988. Lenovo ngakuisisi bisnis koputer personal IBM ing taun 2005 lan setuju ngakuisisi bisnis Intel-based server ing taun 2014. Lenovo lumebu ing pasar smartphone taun 2012 lang ing taun 2014 minangka véndor smartphone paling gédhé ing daratan Cina. Ing wulan January taun 2014, Lenovo agreed to acquire the mobile phone handset maker Motorola Mobility saka Google, lan ing wulan Oktober taun 2014 kesepakatan iku wis final.

Lenovo wis kadhaptar ing Hong Kong Stock Exchange lan dadi anggota saka Hang Seng China-Affiliated Corporations Index, kerep diarani "Red Chips."

How to Flash lenovo, follow flash lenovo .

Rujukan 

Artikel Wiki Mrebawani
The Conjuring iku filem Amérikah taun 2013 ajènre horor lan adikodrati sing disutradarani James Wan. Kanthi panganggit naskah Chad Hayes lan Carey Hayes. Filem iki dadi filem angka 1 saka filem seri The Conjuring. Patrick Wilson lan Vera Farmiga ndhapuk minangka Ed lan Lorraine Warren, pangusut prakara adikodrati lan pangripta prakara utama bab adikodrati. Lapurané Ed lan Lorraine banjur njiwani filem The Amityville Horror.  Pasangan Warrens teko lan bantu kulawarga Perron (Ron Livingston lan Lili Taylor), sing kena gangguan lelembut ing omahtaniné ing Rhode Island nalika 1971.

The Conjuring dibabar ing Amérikah lan Kanada kala 19 Juli 2013, lan ing Inggris lan India nalika 6 Agustus 2013. Filemé éntuk panampa positip saka para kritikus lan ngasilaké bruto luwéh saka $318 yuta saka rantaman $20 yuta. Didhélok saka pikolehané, The Conjuring dadi salah siji filem horor sing ngasilaké bruto paling akèh. Filem lanjutané, The Conjuring 2, dibabar nalika 10 Juni 2016, sing uga kasil bruto akèh lan nampa kritik positip.

Rujukan 

Filem 2013
Filem abasa Inggris
Artikel Wiki Mrebawani
Sizzla iku penyanyi reggae teka August Town, Kingston, Jamaika. Penyanyi sing nduwé website sizzla.org iki lair tanggal 17 April 1976. Gaya musiké lumebu ndhik jinis Dancehall, Roots Reggae, lan Contemporary Reggae. Piyambaké nduwé jeneng lair Miguel Orlando Collins. Penyanyi iki wiwit makarya taun 1990 karo musisi sakangkatané ya iku Buju Banton lan Capleton.

Akhir taun 2014, piyambaké ora olèh tampil ndhik festival musik sing gedhé ndhik Kingston, Jamaika amarga ayat-ayaté bab anti gay lan lesbian. Malah uga amarga bab kuwi piyambaké ora bisa tampil ana Amérika. Taun 2016 sakbibaré larangan kui diluwari piyambaké olèh tampil ndhik acara dina buruh sing dianakné ndhik Roy Wilkins Park, Queens. Iku tampilé sing kapisan sawisé 8 taun ora tampil ndhik New York.

Cathetan suku

Musisi
Reggae
Jamaika
Artikel Wiki Mrebawani
Lair 1976
Shkodran Mustafi iku sawijiné juru main bal-balan profèsional ana ning klub Valencia. Piyambaké lair tanggal 17 April 1992 ndhik Bad Hersfeld, Jerman. Posisiné juru main sing nduwé darah Albania ya iku juru main mburi. Piyambaké uga dadi juru main timnas Jerman. Taun 2014 piyambaké mèlu ana ing Piala Dunia Brasil. Pemain sing duwuré 184 cm iki ora ngira bakal diceluk karo pelatihé Jerman ya iku Joachim Löw. Piyambaké uga bisa dimainké dadi bèg tengen.

Pemain sing tengah-tengahé taun 2016 iki diremeni karo Arsenal iki tahu main ndhik Everton lan Sampdoria sadurungé main ndhik Valencia. Ndèk Everton, Mustafi ora akèh main amarga pelatihé wektu iku kurang percaya karo Mustafi. Ndèk kana Mustafi mung 3 taun, ya iku 2019 nganti 2012 lan sabanjuré ana ing Sampdoria.

Ndèk mangsa bal-balan Spanyol taun 2015 nganti 2016, Mustafi main apik, kebukti teka jumlah tekel, intercept, lan  Tim Kelelawar sebutané Valencia kalebu tim sing ora akèh kelebon bal, ya iku mung 48 gol, jumlah iku ora keitung akèh lek ndèlok kaya apa juru main-juru main ngarepé ndhik liga Spanyol. Pertahanané Valencia dadi urutan nomer 7 sing paling kuwat.

Cathetan suku

Artikel Wiki Mrebawani
Pamain bal-balan Jerman
Pamain bal-balan internasional Jerman
Pamain bal-balan internasional kanoman Jerman
Pamain bal-balan internasional U21 Jerman
Pamain bal-balan èkspatriat Jerman
Pamain Bèker Donya FIFA 2014
Pamain Bèker Éropah UEFA 2016
Pamain njuwarani Bèker Donya FIFA
Pamain bal-balan èkspatriat ing Spanyol
Èkspatriat Jerman ing Spanyol
Lair 1992
Jérôme Boateng iku sawijiné juru main bal-balan sing main ndhik pérangan mburiné tim Bayern München. Piyambaké uga dadi andalan ndhik tim bal-balan Jerman. Pemain sing duwuré 192 cm iki lair ndhik Berlin, Jerman tanggal 3 September 1988. Piyambaké iku adiké Kevin-Prince Boateng juru main tim bal-balan Ghana. Dhèwèké kabèh iku anak saka bapak sing wong Ghana lan ibu sing teka Jerman. Nanging piyambaké luwih milih mbéla tim Jerman.

Tetandhingan kapisané Boateng ndhik tim bal-balan Jerman diwiwiti wektu piyambaké isih umur 21 taun.  Tanggal 10 Oktober 2009 piyambaké main ndhik tetandhingan Kualifikasi Piala Dunia 2010 nglawan tim Ruslan. Ndèk Tetandhingan iku Boateng diusir teka lapangan amarga éntuk kartu kuning ping pindho wektu menit 69.

Boateng miwiti kariré ndhik bal-balan profésional karo tim Hertha BSC taun 2007 nganti 2010. Sakbanjuré iku piyambaké setaun ndhik Manchester City, sadurungé main ndhik Bayern München.

Kemampuané mènèhi umpan dawa ngelingaké perané quarterback ndhik permainan American Football. Ndèk taun 2014 Boateng dadi salahsijiné juru main Jerman sing ngrasakno dadi juwara Piala Dunia lan taun 2016 piyambaké isih dipercaya karo pelatihe Jerman kanggo main ndhik Piala Éropa Perancis.

Cathetan suku

Artikel Wiki Mrebawani
Pamain bal-balan Jerman
Pamain bal-balan internasional Jerman
Pamain bal-balan internasional kanoman Jerman
Pamain bal-balan internasional U21 Jerman
Pamain bal-balan èkspatriat Jerman
Pamain bal-balan FC Bayern München
Pamain Bundesliga
Pamain Bèker Donya FIFA 2010
Pamain Bèker Éropa UEFA 2012
Pamain Bèker Donya FIFA 2014
Pamain Bèker Éropa UEFA 2016
Pamain njuwarani Bèker Donya FIFA
Encyclopædia Britannica (Latin kanggo "Ènsiklopédi Britania"), dibabar déning Encyclopædia Britannica, Inc., iku siji ènsiklopédi umum cara Inggris. Ènsiklopédi iki ditulis déning sakiwa-tengené 100 panulis kebak wektu lan punjul 4.000 panyumbang. Antarané ana 110 pamenang bebungah Nobel lan limang présidèn Amérika. Vèrsi pungkasan sing kacithak iku dibabar ing taun 2010. Isiné ana 32 jilid lan 32.640 kaca. Sawisé iku édisiné dadi digital waé.

Encyclopædia Britannica iku ènsiklopédi abasa Inggris sing lawas dhéwé lan isih diprodhuksi. Ènsiklopédi iki kapisan dibabar antara taun 1768 lan 1771 in Edinburgh, Sekotlan ing telung jilid.

Pranala njaba 
Situs Encyclopædia Britannica

Bauwarna
Mats Hummels iku juru main bal-balan Jerman sing nduwé jeneng dawa Mats Julian Hummels. Piyambaké lair tanggal 16 Dhésèmber 1988 ndhik Bensberg, Jerman. Pemain sing duwuré 192 cm iki posisiné dadi juru main mburi. Taun 2007 piyambaké dadi juru main Bayern Munchen, sadurungé mung ana tim Bayern Munchen B. Nanging taun 2009 nganti 2016 piyambaké mbéla tim Borussia Dortmund. Akiré piyambaké mbalek manèh ndhik Bayern Munchen tengah-tengahé taun 2016 iki. Sakdawané 8 taun ndhik Signal Iduna Park, kandangé Dortmund, Hummels wis main ping 307 tetandhingan lan gawé 25 gol.

Mangsa 2016 iki, Hummels bakal dadi juru main mburiné Bayern Munchen karo Jérôme Boateng. Pertahanané Bayern mangsa iki bakal kuat amarga loro-loroné tahu main barengan ndhik tim bal-balan Jerman. Sawise telung musim pindhah menyang Bayern Munchen, Hummels ing musim iki ditransfer  bali manèh déning klubé sakawit yaiku Borussia Dortmund.

Cathetan suku

Artikel Wiki Mrebawani
Pamain bal-balan Jerman
Pamain bal-balan internasional Jerman
Pamain bal-balan internasional kanoman Jerman
Pamain bal-balan internasional U21 Jerman
Pamain bal-balan FC Bayern München
Pamain FC Bayern München II
Pamain Bundesliga
Pamain Bèker Donya FIFA 2014
Pamain Bèker Éropah UEFA 2016
Pamain njuwarani Bèker Donya FIFA
Pamain Borussia Dortmund
Daniel Dhakidae ya iku, kolomnis, pengamat pulitik, lan pengamat pèrs.
Dhèwèké lair ana Toto-Wolowae, Ngada, Flores, ing 22 Agustus 1945.

Dhèwèké ya iku salah siji wong sing ngedhegaké Yayasan Tifa lan naté njabat Dewan Pengarah yayasan.
Dhèwèké nguripake manèh jurnal pamikiran sosial ékonomi Prisma lan njabat dadi Pemimpin Redaksi (kawit 2009) ngrangkep Pemimpin Umum (kawit 2011).

Pawiyatan
Pawiyatané ana Seminari Katolik kawit umur 12 taun.
Lebar lulus saka Seminari Menengah St. Johannes Berchmans ana Todabelu, dhèwèké nerusaké ana Seminari Tinggi St. Petrus ana Ritapiret lan Seminari Tinggi St. Paulus ana Ledalero, ana Flores.
Dhèwèké ora ngrampungaké pawiyatan seminariné.
Dhakidae pindah ing Universitas Gadjah Mada, Yogyakarta kanggo nggenepi pawiyatané.

Lebar lulus saka Univesitas Gadjah Mada ing 1976 kanthi gelar administrasi publik, Dakidhae makarya ana Lembaga Penelitian Pendidikan Penerangan Ékonomi dan Sosial (LP3ES).

Ing 1984, lebar makarya ana LP3ES sasuwené 8 taun, Dhakidae lunga menyang Amérika, menyang Cornell University.
Nèng kana, dhèwèké diwulang déning nimpuna Indonesia lan Asia Tenggara, George McTurnan Kahin lan Benedict Anderson.

Cathetan suku

Pranala njaba 
Laman web IndonesiaSatu.co
Wawancara karo Daniel Dhakidae ana Tempo.co 
Laman web Penerbit Buku Kompas 
Laman web Pantau.org
Laman web The Jakarta Post

Pengamat Pulitik
Kolumnis
Aktivis Sosial
Artikel Wiki Mrebawani
Alfabèt Yunani wis dianggo nulis basa Yunani kawit abad angka 8 SM. Aksara iki tumurun saka alfabèt Finikiya wiwitan lan dadi aksara alfabètis kapisan sing mbédakaké huruf kanggo swara lan wyanjana. Aksara iki baboning aksara Latin lan Kiril. Saliyané kanggo nulisaké basa Yunani, sarana aksara cara kuna utawa cara anyar, aksara Yunani ing wektu iki uga minangka sumbering lambang-lambang lan panenger-panenger tèknis ing babagan kawruh pétung, kawruh alam, lsp.

Susunan kuna lan anyar aksara iki dumadi 24 huruf, sing urut saka alfa tekan oméga. Kaya déné aksara Latin lan Kiril, aksara Yunani asliné saben hurufé mung tunggal wujud. Aksara iki nuli dikembangaké saperlu mbédakaké jinis hurufé antaraning rupa huruf gedhé lan huruf cilik, sairib karo aksara Latin, tembé ing jaman modhèren.

Uni lan transkripsi konvènsional sawenèh huruf béda ing antaraning basa Yunani Kuna lan Yunani Anyar krana pangucaping basa Yunani wis akèh owahé kawit abad angka 5 SM tekan sapréné. Basa Yunani Kuna lan Anyar nganggo dhiakritik sing béda. Ing ortografi tradhisional, sing dianggo nulisaké basa Yunani Kuna lan kala-kala uga basa Yunani Anyar, ana akèh dhiakritik sing dianggo, kaya ta tandha aksèn kanggo nandhani aksèn laras ("politonik"), tandha prana kanggo nandhani ana orané uni  sing miwiti tembung, lan subskrip iota kanggo nandhani uni kuna  ing wekasan tembung. Ing éjaan Yunani Anyar sing baku, ortografiné wis digawé prasaja kanthi sistim monotonik sing mung nganggo rong dhiakritik: aksèn akut lan dhirésis.

Huruf

Rujukan

Bibliografi 

Aksara sinandi ing Unicode 1.0
Karen Fukuhara (lair ing tanggal 10 Fèbruari 1992) ya iku paraga wédok saka Amérikah Sarékat. Karen Fukuhara iku keturunan Jepang. Karen Fukuhara misuwur amarga minangka paraga Tatsu Yamashiro / Katana ing filem adiwira DC kang judhulé Suicide Squad taun 2016.

Babad urip lan karir 
Fukuhara iku lair ing kutha Los Angeles, California. Nalika nekani UCLA, Fukuhara terus bisa kerja ing akèh acara NHK ing Jepang, mligi wong-wong saka Disney Channel kang dadi anggota Movie Surfers. Fukuhara uga mèlu ing kelompok cappella sasuwéné dhèwèké kuliah.

Ing taun 2016, Fukuhara miwiti debut layar ambané minangka paraga Tatsu Yamashiro / Katana ing filem adiwira Suicide Squad, kang bakal digebyakaké ing wulan Agustus taun 2016. Sanajan dhèwèké wis pengalaman ing seni bela dhiri sadurungé, kanthi nyekel sabuk belang coklat ing karate, Fukuhara dilatih barengan kanca paragané ing filem iki,sasuwéné 2 sasi sadurungé produksi wiwitan filem iki, supaya mangertèni carané nyekeli pedhang bener.

Filmografi

Rujukan 

Lair 1992
Aktris Amérika abad angka 21
Wong urip
Artikel Wiki Mrebawani
Stoisisme inggih punika salah satunggalé aliran filsafat kilèn ingkang lair sagebyagan jaman kuna (600 SM-400 M). Aliran filsafat ingkang kacitra ing jaman Hellenisme punika diyasa déning Zeno saking Citium, Siprus.  Underané filsafat punika ya iku pamawas bilih mboten wonten kasantosan ingkang nglangkungi nalar utawi akal pikiran.

Sajarah Stoa
Stoisisme utawi Stoa punika saking basa Yunani ingkang gadhah arti inggih punika ampir-ampir. Stoa dados sawijining tranjang ingkang gesang sadangunipun 500 taun. Amargi filsafat Stoa punika, filsafat ingkang kawitané wonten ing Yunani saged ngalam donya. Kajawi punika amarga Alexander Agung nyebaraken kabudayan Yunani dhateng njaba Yunani. Kawitané para filsuf Stoa punika saking Syria lan salajengipun uga kathah saking Romawi. Wonten tiyang saking golongan andhap kaya ta abdi (Epitectus) uga wonten saking kamaharajan kaya ta Marcus Aurelius.

Wigatiné rembug pitutur Stoa
Satunggalipun kanyatan ingkang wonten donya inggih punika jagad donya lan mboten wonten ingkang nglangkungi. Jagad punika sampun wonten ingkang mranata. Awaké dhéwé uga bageyanipun saking jagad. Roh nalar  utawi rasionalitas ingkang manunggal kaliyan jagad donya inggih punika Gusti saénggo Gusti punika mboten ginggang kaliyan manungsa nanging wonten ing njero tiyang piyambak-piyambak.

Tokoh wigati Stoa
Bilih badhé ngangsu kawruh bab Stoisisme, lampah ingkang kapisan inggih punika maos karyanipun Saneca (2 SM-65 M) lan Marcus Aurelis (121-180 M). Karya piyambakipun sedaya taksih dados karya ingkang saé ngantos samenika.

Saneca  mangèksi andhap amalkadonyan lan wasésa dados walang sangker kasaénan. Prakara punika piyambakipun buktèkaken sasampunipun piyambakipun gadhah kalodhangan nggentosi Nero, salah satunggalé kaisar Romawi. Nanging piyambakipun malah uga diarani dadi tiyang ingkang ndamel Nero dipunsédani. Pungkasané piyambakipun nyuwun anumata kanggé lampus dhiri. Babagan punika kanggé mbuktèkaken bilih piyambakipun mboten keliru.

Marcus Aurelius punika salah satunggalé kaisar Romawi. Piyambakipun mangèksi jiwa ingkang utami wonten panggesangan. Badan wadhag amung bluwèn jiwa saéngga angkahipun ingkang utami  inggih punika  kautaman jiwa. Piyambakipun uga atur priksa bilih tiyang punika ngadhahi pilihan kanggé lampah gesangipun.  Piyambakipun gadhah gagasan bilih sedaya tiyang wonten donya punika sampun gadhah dhapukan piyambak-piyambak saking Gusti.

Karya Penting
Letters from a Stoic déning Saneca

Discourses déning Epictetus

Meditation déning Marcus Aurelius

Saliyané karya-karya punika ana uga karya bab sajarah Stoisisme déning Cicero, Diogenes, Laertius, lan Sextus Empiricus.

Cathetan suku

Filsafat
Artikel Wiki Mrebawani
Damian Marley punika seniman reggae ingkang lair ing Kingston, Jamaika. Seniman ingkang lair tanggal 21 Juli 1978 punika anakipun seniman ingkang kawentar lan sapunika sampun séda inggih punika Bob Marley lan ibuné ya iku Cindy Breakspeare salah satunggalé Miss World taun 1976. Piyambakipun nggentosaken wayah wonten Kingston nanging kathah tiyang ing antéro Amérika lan Éropah sumerep kaliyan seniman ingkang jinis musiké Ragga utawi Raggamuffin punika. Piyambakipun dipunjuluki Jr.Gong, ingkang asalipun saking bapakipun ingkang gadhah jejuluk Tuff Gong. Tembang ingkang sesirahé Welcome to Jamrock ingkang dibabaraken taun 2014 ndadèkaké piyambakipun kasuwur. Piyambakipun uga nampi panghargan Grammy Awards lan manggon ing Miami, Florida.

Cathetan suku

Musik
Reggae
Jamaika
Artikel Wiki Mrebawani
Lair 1978
1408 iku filem psikologi horor Amèrikah taun 2007 kang dhedhasar carita cekaké Stephen King taun 1999 kang nunggal jeneng. Kanthi sutradara Mikael Håfström saka Swèdhen. John Cusack, Samuel L. Jackson, Mary McCormack, Tony Shalhoub, Len Cariou, Isiah Whitlock, Jr., lan Jasmine Jessica Anthony  minangka lakoné. 1408 dibabar ing Amèrikah nalika 22 Juni 2007. Masiya, ing website, tanggal 13 Juli karan kanthi tanggal babarané.

Filem iki nyaritakaké Mike Enslin, pangripta kang nyungku bab horor. Kariré Mike dhedhasar pengalaman nglarah omah-omah angker nadyan kajiané kang durung suksès iki asring nguciwani. Sarana péling tanpa jeneng ing kertu pos, Mike ngerti ana Hotel Dolphin ing kutha New York kang kondhang mawa kamar nomer 1408. Dhèweké banjur nginep semalem ing kamar iku saperlu mbuktèkaké carita adikodratiné. Gerald Olin, manager hotelé uwis ngèlikaké ning dhèwèké ndableg. Sasuwéné Mike nginep ing kamar kui, dhèwèké nitya menangi pengalaman adikodrati.

Produksi 
Kala November 2003 lan 2004, Dimension Films éntuk hak saka carita cekak taun 1999, "1408" anggitané Stephen King. Studio ngondhékaké pangripta naskah Matt Greenberg nedyo nganggit caritané kanthi naskah filem. Nalika Oktober 2005, Mikael Håfström didadiaké sutradara lan naskah filemé dianggit ulang déning Scott Alexander lan Larry Karaszewski. Maret 2006, juru main filem, John Cusack didhapuk minangka lakon ing filem iki, lan uga ketambahan Samuel L. Jackson kala April. Miturut Cusack, Hotel Roosevelt ing New York dienggo ing sawenèh panjupukan gambaring Hotel Dolphin. Gambar lobi hotel dijupuk ing Reform Club, London, Inggris.

Rujukan 

Filem 2007
Film Britania Raya
Filem abasa Inggris
Artikel Wiki Mrebawani
Jonah Hill Feldstein (lair ing tanggal 20 Désèmber taun 1983), kawentar ing profèsional kanthi jeneng Jonah Hill, iku paraga lanang,prodhuser, lan komèdian saka Amérikah Sarékat. Hill dadi misuwur amarga peran komèdiné ing sawenèh filem, contoné filem Accepted (2006), Superbad (2007), Knocked Up (2007), 21 Jump Street (2012), This Is the End (2013), lan 22 Jump Street (2014), uga penampilané ing filem Moneyball (2011) lan The Wolf of Wall Street (2013), saka filem iku Jonah Hill nampa nominasi Academy Award kanggo babagan Best Supporting Actor.

Hill dadi peringkat angka 28 ing majalah Forbes ing babagan paraga lanang sing bayarané paling dhuwur sadonya saka wulan Juni taun 2014 tekan wulan Juni taun 2015, kanthi nampa pikolèhan US$16 million.

Early life 
Jonah Hill Feldstein iku lair tanggal 20 Désèmber taun 1983 ing kutha Los Angeles,  saka ibu Sharon Lyn (née Chalkin), juru désain kostum lan fashion stylist, lan bapké Richard Feldstein, akuntan tur kanggo grup musik Guns N' Roses. Jonah Hill duwé adhi wédok ya iku jenengé Beanie Feldstein, Dhèwèké  uga paraga wédok. Wong tuwané Jonah Hill iku asliné saka Long Island, New York, banjur kaluwargané pindah ing Catskills. Dhèwèké gedhé kanthi makmur ing Los Angeles Cheviot Hills, panggonan dhèwèké omah-omah tekan saiki, lan dhèwèké sokolah ing Brentwood School, banjur ing Crossroads School, lan ing Santa Monica. Sawisé lulus saka SMA Hill pratélan kuliah ing Bard College, The New School lan University of Colorado Boulder. Hill iku agamané Yahudi, lan wis nglakoni upacara Bar Mitzvah.

Rujukan 

Lair 1983
Wong urip
Artikel Wiki Mrebawani
Cara pandelengé Agama Kristen marang batur tukon iku warna-warna miturut tlatah lan jamané. Batur tukon ing wujud sing séjé-séjé wis dadi pérangan sajarah Agama Kristen lan lawasé punjul wolulas abad. Ing taun-taun awal Agama Kristen, batur tukon iku pérangan lumrah ékonomi lan masarakat Kakaisaran Romawi. Bapak-bapak Kristen awal kaya ta Santo Agustinus nentang batur tukon awit dianggepé ora salaras karo rancangan asli Sang Mahacipta nalika nyiptakaké jagad ing ngendi kabèh wong iku padha sadrajat lan minangka manungsa sing cinipta miturut citra-Né. Ing abad kaping 18, obahan abolisi ngluwari batur tukon dadi katon wujudé antaré umat Kristen saindhenging donya.

Ing abad kaping 18 lan 19 akèh débat dianakaké ing Britania Raya lan Amérikah Sarékat lan wong sarujuk sarta nentang batur tukon, padha nganggo ayat-ayat saka Alkitab kanggo nyengkuyung panemuné.

Ing jaman modèren organisasi Kristen sing béda-béda nentang batur tukon.

Batur tukon miturut agama
Gilang Bhaskara (lair ing  Jakarta, Indonesia, 10 Fèbruari 1989;   ) ya iku pelawak saka  Indonesia. Dhèwèké misuwur marga dadi runner up Stand Up Comedy Indonesia Kompas TV mangsa ke-2 taun 2012. Gilang bareng Ge Pamungkas, Boris Bokir, Randhika Djamil, lan Isman, dadi wakil saka kutha Bandung ing lomba iku. Gilang Bhaskara uga mahasiswa saka Universitas Parahyangan Bandung.

Urip 
Gilang duwé awak dhuwur, rambut kriting, nganggo kacamata, lan katon serius. Materi komedi kang digawakake déning dhèwèké nalika tampil ing acara open mic ya iku ya iku observasi saka sisih logika saben dina. marga kapintera observasine, Gilang dadi salah siji komikus kang jenius lan pinter ing Indonesia. Materi iki uga dhèwèké gawakake nalika dadi panyarta ing Stand Up Comedy Indonesia Kompas TV taun 2012. Ana ing final, dhèwèké kudu ngelawan Ge Pamungkas kang padha-padha wakil saka kutha Bandung, nanging dhèwèké kalah lan dadi runner up ing lomba iku. Sawisé lomba, dhèwèké fokus ngembangaké stand up comedy ing Indonesia.

Acara Televisi 
 Stand Up Comedy Indonesia (Kompas TV) dadi Runner Up taun 2012
 Stand Up Comedy Show (Metro TV)
 Comic Action (Kompas TV)
 Indonesia Harus Buka (Kompas TV)
 Malam Minggu Miko season 2 (Kompas TV) dadi MC ing episode Konser Tunggal Dina
 SUPER (Kompas TV)
 Stand Up Comedy Academy (Indosiar) dadi Mentor

Filmografi 
 Comic 8: Casino Kings (2015)

Réferènsi 

Lair 1989
Pelawak Indonesia
Wong Jakarta
Smaradhana (Carakan: ꦱ꧀ꦩꦫꦣꦤ) iku kakawin kang diserat rikala jamané Ratu Kameswara déning Mpu Dharmaja.  Pupuh kapisan diwiwiti kanthi sesuluk kanggo misuwurké asmané Sri Kameswaea. Naskah utawa kakawin iki asring digayutaké kari prasasti ing taun 1185 kang nyebut jeneng lan gelar ratu-ratu, kang ing kono Raja Kameswara mau minangka Ratu ing Kadiri. Kanthi sujarah kaya mangkono ateges Mpu Dharmaja urip sejaman karo Mpu Panuluh, kang nyerat Ghatotkacasraya. Pupuh pungkasan nyritakaké nitisé Kama lan Ratih. Kama manjalma dadi Udayana, Ratu Astina, manawa Ratih nitis dadi kembar Basawa lan Ratnawali.

Cathetan suku

Kakawin
Pulo Liberty ya iku pulo dhuwéné nagara ing Upper New York Bay ing Amérikah Sarékat, luwih kaloka minangka laladané Reca Liberty. Pulo iku sawiji eksklave kanggo borough Manhattan ing New York City, surrounded déning segarané kutha Jersey City, nagara pérangan New Jersey. Sadurungé uwis diarani Pulo Bedloe's, pulo iki diganti jenengé kanthi pituduhé Konggrès Amérikah Sarékat ing taun 1956. Ing taun 1937, kanthi Presidential Proclamation 2250 déning Presidhen Franklin D. Roosevelt, pulo iku mau dadi perangané Monumen Nasional Patung Liberty. Ing taun 1966, kadaptar ing the National Register of Historic Places (Pratélan Nasional Panggonan-panggonan Kasujarah) minangka perangané Monumen Nasional Patung Liberty, Pulo Ellis Pulo Liberty.

Géografi lan aksésé 

Miturut Biro Sènsus Amérikah Sarékat, pulo iku dhuwéni jembaré lemah kira-kira 59,558 mèter perseghi, utawa 14.717 are, sing dadi  ppropertiné pamaréntah punjer. Pulo Liberty kaprénah ing Upper New York Bay kawengku déning segaraning praja Jersey City, Hudson County, New Jersey. Pulo Liberty iku salah sawijining pulo-pulo sing dadi péranganing borough Manhattan ing New York. Pangembangan sujarah njalari konstruksi iku marahi anané kaanan sing  arang ya iku eksklave ing praja, New York, nanging dumunung ing praja, New Jersey.

Pulo iku dioperasekaké déning National Park Service, lan awit tanggal 11 September, 2001, dijaga déning opsir patroli saka United States Park Police Marine Patrol Unit sing makarya gantian dadiné terus-terusan. Pulo Liberty iku  saka etané Liberty State Park (Udyana Liberty State), ing kutha Jersey City lan 1.58 statuta mil (2.6 kilometers) saka kidul kuloné Battery Park (Udyana Battery) ing Lower Manhattan. Masarakat mung diolehaké menyang kana kanthi numpak kapal feri saka udyana loro iku mau, sing uga dadi monumén nasional sing mandheg ing Pulo Ellis. Hornblower Cruises and Events, sing dioperasékaké nganggo jeneng Statue Cruises, dhuwéni izin ekslusif kanggo nyedhiani layanan kapal feri kanggo nyebrang saka pulo siji menyang pulo liyané kanggo masarakat.

Rujukan 

Wates New Jersey
Wates New York
Pulo ing New Jersey
Pulo ing New York
Artikel Wiki Mrebawani
Stephen Marley iku salah sijiné anaké Bob Marley lan Rita Marley sing dadi panembang Reggae. Dhèwèkné lair tanggal 20 April 1972 ndhik Wilmington Delaware. Dhèwèkné wiwit cilik wes kena prabawa musik sing gedhé saka bapaké. jinis musiké ya iku Contemporary Reggae, Contemporary R&B, lan Pop Reggae. Dhèwèkné uga nduwé kelompok musik sing jenengé Ziggy Marley & The Melody Makers. Anak keteluné Bob Marley kui tau menang ping lima Grammy ndhik bab musik.

Karir
Stephen Marley miwiti kariré karo telu seduluré ya iku Sharon Marley, Candella Marley, lan Ziggy Marley. Taun 1979 dhèwèné ngrekam tembang kapisané sing irah-irahané Chlidren Playing in the Streets. Tembang kui diserat karo Bob Marley. Tembang kui ngomongné bab kasangsaran kaya ta kemiskinan sing dialami karo bocah-bocah ndhik dalanan Jamaika. Kauntungané saka tembang kui disumbangné ana ing Dana Anak PBB.

Cathetan suku

Musik
Reggae
Jamaika
Artikel Wiki Mrebawani
Ziggy Marley yaiku penyanyi reggae sing lair tanggal 17 Oktober 1968 ndhik Kingston, Jamaika. Anak kapisané Bob Marley sing nduwé jeneng asli David Nesta Marley iki jinis musiké yaiku Contemporary Reggae lan Pop Reggae. Ibuné asli saka Kingston, jenengé ibuné Ziggy yaiku Alpharita Constantia Anderson utawa sing kondhang jenengé yaiku Rita Marley. Dhèwèkné seneng bab Reggae wiwit cilik.

Karir
Album solo kapisané yaiku Dragonfly sing diluncurné taun 2003.

Tanggal 14 Juni 2011 dhèwèkné ngeluncurne album Wild and Free nganggo label keluargané yaiku Tuff Gong WorldWide. Ziggy Marley uga ngrekam hampir kabèh materiné ndhik Los Angeles karo prodhuser Don Was. Ndèk njero albumé iki Ziggy uga ngajak aktor Woody Harrelson. Ana salahsijiné lagu sing didadèkné kampanye legalisasi ganja.

Album sing irah-irahané Love is My Religion sing diluncurné taun 2006 olèh bebungah dadi album reggae sing paling apik ndhik Grammy.

Cathetan suku

Musik
Reggae
Jamaika
Artikel Wiki Mrebawani
Lair 1968
Masalah batur tukon iku sajeroning sujarah di Gréja Katulik diurusi kanthi saksama. Sajeroning sajarah kamanungsan batur tukon dipraktèkaké lan ditampa akèh budaya lan agama saindhenging donya. Sawetara fragmèn ing Prajanji Lawas ngurusu sawatara wujud batur tukon lan Prajanjian Anyar ngajaraké batur tukon supaya nggugu bendarané. Sawisé Agama Kristen diabsahaké ing sangisoring Kakaisaran Romawi, ana pangrasa sing tumuwuh manawa batur tukon iku ora cocog karo ajaran Kristen ngenani amal lan kaadilan. Sawetara wong nduwé panemu nentang kabèh jinising batur tukon, kamangka sing liyané kaya ta Thomas Aquinas sing ndarbèni pangaribawa gedhé nduwé panemu manawa batur tukon kudu perlu diwatesi ing kaanan tartamtu.

Donya Kristen ing Kulon bisa mèh ngadegaké aturan manawa sawijining wong Kristen bébas ora bisa didadèkaké batur tukon, contoné manawa ditawan ing perang, nanging prakara iki kudu nitya dibenakaké terus lan ora ditrapaké kanthi konsistèn salawasing sajarah. Ing Abad Tengahan uga muncul sawijining Ordo Mercedarian utawa pepaké Ordo Beatae Mariae de Mercede Redemptionis Captivorum. Ordo iki diadegaké kanggo mbayar tebusan batur tukon Kristen. Ing pungkasané mangsa Abad Tengahan, batur tukon Kristen ing Éropah wis mèh ora ana manèh, nanging batur tukon non-Kristen isih diidinaké lan malah muncul manèh ing Spanyol sarta Portugal.

Sanadyan sawatara rohaniawan Katulik, ordho lan Paus ndarbèni batur tukon lan baita-baita Nagara Kapausan nyekeli batur tukon baita Muslim, ajaran Katulik Roma miwiti nentang wujud-wujud batur tukon sing "ora adil" kanthi umum. Wiwitané ing taun 1435, ana larangan nggawé batur tukon wong sing lagi waé dibaptis lan puncaké iku pangumumun maklumat déning Paus Paul III ing taun 1537.

Réferènsi 

Batur tukon miturut agama
Katulik
Ky-Mani Marley iku penyanyi reggae lan piyambaké uga anaké ikon reggae Bob Marley sing lair ndhik Falmouth, Jamaika tanggal 29 Fèbruari taun 1976. Jinis musiké ya iku Rap, R&B, lan Reggae. Ibuké penyanyi reggae iki ya iku Anita Belnavis. Ibuné uga tau menang ndhik kejuaraan tenis méja.

Wektu ky-Mani umur 14 taun misanané nyeluk dhèwèkné Maestro. Jejuluk iku sing dadi sesirahé salah sijiné albumé dhèwèkné amarga bingung arep njenengi apa ndhik albumé.

Karir
Ky-Mani narik perhatiané wong akèh amarga lagu sing judhulé Dear Dad muncaki tangga lagu ndhik Inggris taun 1998-an setaun sabanjuré dimeloki album sing irah-irahané Journey.

Ky-Mani tau main bareng karo artis lainé kaya ta Mya, Beenie Man, Young Buck, Buju Banton, Afu Ra, Marcia Griffiths, Alborosie, lan Ms. Dynamite.

Cathetan suku

Musik
Reggae
Jamaika
Artikel Wiki Mrebawani
Lair 1976
Huawei Technologies Co. Ltd. (/ˈhwɑːˌweɪ/; ) ya iku kumpeni multi nasional ing babagan piranti tèlèkomunikasi lan jaringan saka Cina sing kantoré ana ing Shenzhen, Guangdong. Kumpeni Huawei Technologies Co. Ltd. minangka juru manufaktur sing gedhé dhéwé saindenging donya, banjur disalip déning Ericsson ing taun 2012.

Huawei Technologies Co. Ltd. iku diyasa ing taun 1987 déning Ren Zhengfei, mantan insinyur saka People's Liberation Army. Ing wektu diadegaké, Huawei iku mligi produksi manufaktur switches télépon, nanging nalika ngembangaké bisnisé iku kalebu produksi: yasa jaringan komunikasi; nyediakake operasional lan layanan konsultasi lan peralatan kanggo kumpeni ing jaba lan jero Cina; lan piranti Manufaktur komunikasi kanggo pasar konsumen. Huawei duwé punjul 170,000 pegawé ing wulan Sèptèmber taun 2015, kira-kira 76,000 pegawé iku kerja ing divisi research and development (R&D). Huawei duwé 21 institut R&D ing sawenèh nagara kalebu Cina, Amérikah Sarékat, Kanadha, Inggris, Pakistan, Prancis, Bèlgi, Jerman, Kolombia, Swèdhen, Irlandia, India, Ruslan, lan Turki, lan ing taun 2014, kumpeni iki invèstasi $6.4 milyar USD ing R&D, munggah saka $5 milyar USD ing taun 2013.

Ing taun 2014, Huawei nyatet yèn nampa pikolèhan 34.2 milyar CNY (5.5 milyar USD). produk lan layanané wis disebaraké ing punjul 140 nagara lan saiki dadi peringkat angka 5 saka 50 operator tèlèkomunikasi gedhé dhéwé ing donya.

Rujukan 

Artikel Wiki Mrebawani
Cody Miller (lair ing tanggal 9 Januari taun 1992) ya iku juru nglangi saka Amérikah Sarékat, Dhèwèké ahli ing kompetisi nglangi breaststroke. Miller menangi medali perunggu ing kompetisi Olympic Games 2016 ing lomba nglangi Breaststroke lanang 100m lan nggawé Amérika kacatet ing kompetisi iku.

Miller dadi peringkat ka-2 ing kompetisi US Olympic Swimming Trials 2016, dhèwèké ana ing saburiné Kevin Cordes. Dhèwèké menangaké cacahé telung medali ing kompetisi utama internasional, emas, pérak, lan perunggu, pepak Course dawa lan cendhak World Championships.

Karir 
Miller dadi misuwur ing donya amarga kejuaraan nglangi 2014 Short Course World Championships ing Doha, Qatar, dhèwèké nampa medali loro, medali pérak ing men's 4×100 m medley relay (3:21.49) lan perunggu ing 4×50 m medley relay (cathetan wektu Amérika ya iku 1:31.83).

Nalika ing kejuaraan 2015 World Aquatics Championships ing Kazan, Ruslan, Miller ngintukaké medali emas kang pisanan minangka pérangan saka tim Amérika ing 4×100 m medley relay. Nglangi kanthi breaststroke leg, Miller nyatetaké waktu 59.23 detik ing babak penyisihan kanggo nempataké Amérika ing peringkat dhuwur ing final kanthi cathetan waktu 3:31.06. Miller uga mèlu ing lomba 100 m breaststroke, nanging gagal lumebu ing final, finis ing posisi ka-9 kanthi cathetan waktu 59.86 detik.

Miller nampa medal emas ing kejuaraan 2016 Rio Olympic Games kanggo pérangan lomba 4 x 100 IM relay, dhèwèké nampa breaststroke leg.

Rujukan 

Lair 1992
Wong urip
Artikel Wiki Mrebawani